open-index/open-wikipedia-markdown huggingface dataset:
Εμποτισμένη ξυλεία

**Εμποτισμένη ξυλεία** είναι η ξυλεία, είτε στρογγυλή είτε πριστή (πριονισμένη), που έχει προστατευτεί με συντηρητικές χημικές ουσίες δηλ. εμποτιστικά σκευάσματα, σε κλειστό κλίβανο υπό υψηλή πίεση (συνήθως 6-12 ατμόσφαιρες). Αναπτύχθηκε στα μέσα του 19ου αιώνα ως προϊόν τεχνολογίας μέσω της εκτεταμένης έρευνας στην επιστήμη ξύλου.

[μικρογραφία|δεξιά|300px|Εξωτερικό δάπεδο, [πέργκολα και παγκάκια από εμποτισμένη ξυλεία με οργανικά σκευάσματα.]]

## Γενικά
Η ξυλεία αυτή είναι συνήθως από κωνοφόρα είδη, λ.χ. πεύκο, έλατο ή ερυθρελάτη, που μετά την εφαρμογή του συντηρητικού βαθιά μέσα στη μάζα του ξύλου προστατεύεται από τους μύκητες και τα ξυλοφάγα έντομα. Προτιμούνται τα πεύκα λόγω του μεγάλου πορώδους που έχουν και της ευκολίας εμποτισμού.

Για να επιτευχθεί βέλτιστο αποτέλεσμα, η ξυλεία ελαφρώς ξηραμένη (20-25%) τοποθετείται σε ένα κλειστό οριζόντιο κύλινδρο και έπειτα ο αέρας έλκεται έξω από τον κύλινδρο (*υπό κενό*) και έξω από τα ξυλώδη κύτταρα. Στη συνέχεια, το συντηρητικό εισάγεται και το περιεχόμενο του κυλίνδρου εμποτισμού τίθεται υπό πίεση. Το συντηρητικό εισέρχεται βαθιά μέσα στα κύτταρα του ξύλου. Στο τέλος υφίσταται ένα τελικό κενό, και η ξυλεία πρέπει οπωσδήποτε να παραμείνει ένα εύλογο χρονικό διάστημα (περίπου 4 εβδομάδες) για φυσική ξήρανση σε στέγαστρα.

μικρογραφία|upright=2|Ξύλινοι στρωτήρες τρένων πριν τον εμποτισμό (''δεξιά'') και μετά τον εμποτισμό τους με κρεόζωτο (''αριστερά''), σε σκούρο μαύρο χρώμα. Η μεταφορά τους γίνεται με βαγόνια.

## Κίνδυνοι
Ο εμποτισμός κρύβει αρκετούς κινδύνους για τον άνθρωπο, τα ζώα και το φυσικό περιβάλλον,, αλλά είναι μία τεχνολογία που γίνεται. Σε αντίθετη περίπτωση, θα είχαμε καταναλώσει πολύ περισσότερη ξυλεία από τα δάση του πλανήτη.

Η χρήση και ο τεμαχισμός της εμποτισμένης ξυλείας πρέπει να είναι πολύ προσεκτικός (βλ. μάσκα, γάντια). Η ξυλεία αυτή πρέπει να τυγχάνει ειδικούς χειρισμούς μετά το πέρας της χρήσης της.

## Εφαρμογές
Σήμερα εμποτισμένη ξυλεία χρησιμοποιείται, αρκετά συχνά, στις ξυλοκατασκευές εξωτερικού χώρου. Στην ελληνική αγορά κυριαρχούν τα εμποτιστικά σκευάσματα που έχουν ως βάση το χαλκό (Cu). Υπάρχουν παγκοσμίως τρεις (3) διακριτές κατηγορίες: τα ελαιώδη (βλ. πισσέλαιο), τα οργανικά και τα υδατοδιαλυτά (βλ. εμποτιστικά χαλκού με πράσινο χρώμα). Στην Ελλάδα, οι στύλοι ΔΕΗ και ΟΤΕ εμποτίζονται με πισσέλαιο, και έχουν χρώμα σκούρο καφέ προς μαύρο.

Στην αγορά χρησιμοποιούμε επίσης εμποτισμένη ξυλεία σε στρωτήρες τρένων, σε ξυλεία για θερμοκήπια και περιφράξεις, σε πάγκους, κιόσκια, τραπεζόπαγκους και πολύ συχνά σε ζαρντινιέρες, υποστυλώματα και πασσάλους και σε κατασκευές στον αγροτικό τομέα. Απαραίτητη είναι επίσης η χρήση κατάλληλης εμποτισμένης ξυλείας σε στοές μεταλλείων, πεζογέφυρες, μπάρες ασφαλείας, πασσαλώσεις και περιφράξεις.

## Παραπομπές


Κατηγορία:Ξύλο
Κατηγορία:Τεχνολογία ξύλου
Κατηγορία:Προϊόντα ξύλου
Χεδβίγη της Έσσης-Ρότενμπουργκ

Η **Χεβδίγη της Έσσης-Ρότενμπουργκ** (*Hedwig von Hessen-Rotenburg*, 26 Ιουνίου 1748 - 27 Μαΐου 1801) ήταν κόρη του Κωνσταντίνου, Λανδγράβου της Έσσης-Ρότενμπουργκ.

## Βιογραφία
Γεννήθηκε στις 26 Ιουνίου 1748 στο Ρότενμπουργκ επί του Φούλντα, και ήταν το νεότερο παιδί και η μοναχοκόρη του λανδγράβου της Έσσης-Ρότενμπουργκ Κωνσταντίνου και της Κόμισσας Σοφίας φον Στάρεμπεργκ.

## Οικογένεια
Στις 17 Ιουλίου 1766 παντρεύτηκε τον Ιάκωβο Λεοπόλδο ντε Λα Τουρ ντ'Ωβέρν στο Κάρλσμπουργκ του Σλέσβιχ-Χόλσταϊν. Το ζευγάρι δεν απέκτησε απογόνους.

Απεβίωσε στις 27 Μαΐου 1801 στο Παρίσι σε ηλικία 52 ετών.

## Πρόγονοι

## Τίτλοι
*26 Ιουνίου 1748 – 17 Ιουλίου 1754: λανδγράβα Χεβδίγη της Έσσης-Ράινφελς-Ρότενμπουργκ
*17 Ιουλίου 1754 – 17 Ιουλίου 1766: λανδγράβα  Χεβδίγη της Έσσης-Ρότενμπουργκ
*17 Ιουλίου 1766 – 3 Δεκεμβρίου 1792: Πριγκίπισσα του Τουρέν
*3 Δεκεμβρίου 1792 – 27 Μαΐου 1801: *Η Υψηλότητα* Δούκισσα του Μπουιγιόν

## Παραπομπές


Κατηγορία:Γερμανοί ευγενείς
Κατηγορία:Γαλλίδες δούκισσες
Into The Unknown (τραγούδι Disney)

Το **Into The Uknown** (Ελληνικά: «***Στ' άγνωστο να 'ρθω***») είναι τραγούδι από την αμερικάνικη ταινία κινούμενων σχεδίων του 2019, *[[Ψυχρά κι Ανάποδα ΙΙ|Frozen ΙΙ]]* (Ελληνικά: *Ψυχρά κι Ανάποδα ΙΙ*). Τους στίχους και την μουσική δημιούργησαν το ανδρόγυνο Lopez ενώ στα Αγγλικά το ερμηνεύει η Idina Menzel. Στην ελληνική εκδοχή, το τραγούδι ερμήνευσε η Σία Κοσκινά η οποία έδωσε την φωνή της στην Έλσα στο *[[Ψυχρά κι Ανάποδα]]*. Το τραγούδι είναι το τρίτο κατά σειρά εμφάνισης που εμφανίζεται στην ταινία. 

Το τραγούδι έχει να κάνει με την Έλσα και την μαγική φωνή που ακούει μόνο η ίδια της και παίρνει μέρος το βράδυ. Η νεαρή βασίλισσα προσπαθεί να αγνοήσει την μυστηριώδη φωνή που την καλεί να την ακολουθήσει γιατί φοβάται να κάνει πάλι κακό στους ανθρώπους που αγαπάει και να βρεθεί πάλι σε κίνδυνο. Στο τέλος, η Έλσα δεν μπορεί να κρατηθεί άλλο πια και απαντάει στην φωνή ότι θα την ακολουθήσει στο άγνωστο. Απαντώντας στην φωνή όμως, ξυπνάει κατά λάθος τα Τέσσερα Πνεύματα του Μαγικού Δάσους που βάζουν την Αρεντέλλα σε κίνδυνο.

Αν και αρχικά θεωρήθηκε ότι είναι το νέο Και Ξεχνώ, τελικά αποδείχθηκε ότι δεν ήταν. Παρόλα αυτά, θεωρείται ένα από τα πιο διάσημα τραγούδια που ερμηνεύεται από την Έλσα. Επίσης, το τραγούδι ήταν υποψήφιο στα Όσκαρ 2020, στην κατηγορία των καλύτερων πρωτότυπων τραγουδιών, αλλά τελικά δεν κατάφερε να κερδίσει.

## Άλλες γλώσσες
Το τραγούδι έχει ηχογραφηθεί σε πολλές γλώσσες. Συγκεκριμένα μεταγλωττίστηκε επισήμως σε 49 γλώσσες.

Κατηγορία:Παιδικά τραγούδια
Κατηγορία:Ψυχρά κι Ανάποδα
Κατηγορία:Τραγούδια γραμμένα από την Κρίστεν Άντερσον-Λόπεζ
Κατηγορία:Τραγούδια γραμμένα από τον Ρόμπερτ Λόπεζ
Ελισάβετ Αλεξανδρινή του Μεκλεμβούργου-Σβερίν

Η **Ελισάβετ Αλεξανδρινή** (γερμ. *Elisabeth Alexandrine von Mecklenburg-Schwerin*, 10 Αυγούστου 1869 - 3 Σεπτεμβρίου 1955) του Οίκου του Μεκλεμβούργου ήταν δούκισσα του Μεκλεμβούργου-Σβερίν και μετέπειτα μεγάλη δούκισσα του Ολδεμβούργου.

## Βιογραφία
Η *Ελισάβετ Αλεξανδρινή Ματθίλδη* γεννήθηκε στις 10 Αυγούστου 1869 στο Σβερίν, και ήταν το πρώτο παιδί και η μοναχοκόρη του Φρειδερίκου Φραγκίσκου Β΄ του Μεκλεμβούργου και της  Μαρίας του Σβάρτσμπουργκ-Ρούντολστατ.

Στις 24 Οκτωβρίου 1896 παντρεύτηκε το Φρειδερίκο Αύγουστο του Ολδεμβούργου. Μαζί απέκτησαν πέντε παιδιά:
*το Νικόλαο (1897 - 1970), παντρεύτηκε την Ελένη του Βάλντεκ και Πύρμοντ. Απέκτησαν 9 παιδιά.
*το Φρειδερίκο Αύγουστο (25 - 26 Μαρτίου 1900).
*την Αλεξανδρινή (25 - 26 Μαρτίου 1900), δίδυμη του Φρειδερίκου Αύγουστου.
*την *Ίνγκεμποργκ* Αλίκη (1901 - 1996), παντρεύτηκε το *Στέφανο* Αλέξανδρο Βίκτωρα του Σάουμπουργκ-Λίππε. Δεν απέκτησαν παιδιά.
*την Αλτβούργα (1903 - 2001), παντρεύτηκε τον Ιωσία του Βάλντεκ και Πύρμοντ. Απέκτησαν 5 παιδιά.

Πέθανε στις 3 Σεπτεμβρίου 1955 στο Κάστρο του Σάουμπουργκ σε ηλικία 86 ετών. Είναι θαμμένη στο Κοιμητήριο της Γερτρούδης του Ολδεμβούργου.

## Πρόγονοι




## Τίτλοι
*10 Αυγούστου 1869 - 24 Οκτωβρίου 1896: *Η Υψηλότητα* Δούκισσα Ελισάβετ Αλεξανδρινή του Μεκλεμβούργου-Σβερίν
*24 Οκτωβρίου 1896 – 13 Ιουνίου 1900: *Η Βασιλική Υψηλότητα* Η Κληρονομική Μεγάλη Δούκισσα του Ολδεμβούργου
*13 Ιουνίου 1900 – 24 Φεβρουαρίου 1931: *Η Βασιλική Υψηλότητα* Η Μεγάλη Δούκισσα του Ολδεμβούργου
*24 Φεβρουαρίου 1931 – 3 Σεπτεμβρίου 1955: *Η Βασιλική Υψηλότητα* Η Χήρα Μεγάλη Δούκισσα του Ολδεμβούργου

## Παραπομπές


|-

Κατηγορία:Οίκος του Μεκλεμβούργου
Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Γερμανοί ευγενείς
Κατηγορία:Γερμανίδες δούκισσες
Δυναμόμετρο

μικρογραφία|Πρώιμο υδραυλικό δυναμόμετρο, με μέτρηση ροπής νεκρού βάρους
Το **δυναμόμετρο** ή "DYNO" για συντομία, είναι συσκευή για ταυτόχρονη μέτρηση της ροπής και της περιστροφικής ταχύτητας (RPM) ενός κινητήρα, μηχανής ή άλλου περιστρεφόμενου πρωταρχικού κινητήρα, ώστε να μπορεί να υπολογιστεί η στιγμιαία ισχύς του, και συνήθως εμφανίζεται από το ίδιο το δυναμόμετρο ως kW ή bhp.

Εκτός από το ότι χρησιμοποιούνται για τον προσδιορισμό της ροπής ή των χαρακτηριστικών ισχύος μιας υπό δοκιμή μηχανής, τα δυναμόμετρα χρησιμοποιούνται σε έναν αριθμό άλλων ρόλων. Σε τυπικούς κύκλους δοκιμών εκπομπών, όπως αυτοί που ορίζονται από την Υπηρεσία Προστασίας Περιβάλλοντος των Ηνωμένων Πολιτειών, τα δυναμόμετρα χρησιμοποιούνται για την παροχή προσομοιωμένης φόρτωσης δρόμου είτε του κινητήρα (χρησιμοποιώντας δυναμόμετρο κινητήρα) είτε πλήρους κινητήρα (χρησιμοποιώντας δυναμόμετρο πλαισίου). Πέρα από τις απλές μετρήσεις ισχύος και ροπής, τα δυναμόμετρα μπορούν να χρησιμοποιηθούν ως μέρος μιας δοκιμαστικής βάσης για μια ποικιλία δραστηριοτήτων ανάπτυξης κινητήρα, όπως η βαθμονόμηση των ελεγκτών διαχείρισης κινητήρα, λεπτομερείς έρευνες για τη συμπεριφορά καύσης και τριβολογία.

Κατηγορία:Όργανα μέτρησης
Κάμπος Νεμούτας Ηλείας

Ο **Κάμπος Νεμούτας** είναι μικρός ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 351 μέτρα, ο οποίος βρίσκεται στα όρια με την Περιφερειακή Ενότητα Αρκαδίας και ανατολικά του ποταμού Ερύμανθου. Απέχει περίπου 41 χλμ. δυτικά του Πύργου, 25 χλμ. Β.-ΒΑ. από την Αρχαία Ολυμπία (έδρα του δήμου) και μόλις 500 μ. από τη Νεμούτα. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Νεμούτας του τότε δήμου Φολόης. Σύμφωνα με το Σχέδιο Καλλικράτης μαζί με τη Νεμούτα, τη Βίλλια και τα Τσαπαραίικα αποτελούν την τοπική κοινότητα Νεμούτας που υπάγεται στη δημοτική ενότητα Φολόης του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 20 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Λόρεν Γκρέι

Η **Λόρεν Γκρέι Μπιτς** (19 Απριλίου 2002) είναι Αμερικανίδα τραγουδίστρια και προσωπικότητα των μέσων κοινωνικής δικτύωσης. Έχει υπογράψει συμβόλαιο με την Virgin Records και την Capitol Records. Έχει πάνω από 51.7 εκατομμύρια ακόλουθους στο TikTok, 21.4 εκατομμύρια ακολούθους στο Instagram, 4.7 εκατομμύρια ακολούθους στον εναλλακτικό λογαριασμό της στο Instagram, 3.83 εκατ. συνδρομητές στο κανάλι της στο YouTube, και 1.3 εκατομμύρια ακολούθους στο Twitter.

## Παραπομπές

Κατηγορία:Αμερικανοί YouTubers
Οικογένεια Μαυρολέων

Η **Οικογένεια Μαυρολέων** είναι ελληνική εφοπλιστική οικογένεια με έδρα το Ηνωμένο Βασίλειο.

Ο γενάρχης της Βασίλειος Μανουέλ Μαυρολέων (1901-1979), κατάγονταν από μια μακρόχρονη ναυτιλιακή οικογένεια από το νησί της Κάσου και μετακόμισε στην Αγγλία ως μέλος της εμπορικής ναυτιλιακής επιχείρησης που εδρεύει στο Ηνωμένο Βασίλειο και διευθύνεται από τα ξαδέλφια του, την Οικογένεια Κουλουκουντή. Αργότερα ίδρυσε τη δική του ναυτιλιακή εταιρεία, την **London and Overseas Freighters** (LOF). Απέκτησε δύο γιους, 
τον Νικόλα Μαυρολέων και τον Μανουέλ Μπέιζιλ Μαυρολέων, που ήταν πιο γνωστός με το παρατσούκλι του "Μπλέυ" (1927 / 1932–2009), ο οποίος εκπαιδεύτηκε στην Αγγλία και υπηρέτησε στους Γρεναδιέρους Φρουρούς. 

Ο Μπλέυ Μαυρολέων συνέχισε να διευθύνει την εταιρεία αλλά μετακόμισε στην Ελβετία όταν η Κυβέρνηση των Εργατικών 1974-1197 εθνικοποίησε τα ναυπηγεία Austin και Pickersgill, όπου η LOF ήταν ο μεγαλύτερος μέτοχος. Παντρεύτηκε τέσσερις φορές (μεταξύ των οποίων ήταν η Καμίλα Παραβιτσίνι, εγγονή του Βρετανού συγγραφέα Ουίλιαμ Σόμερσετ Μομ, μέσω της Μαίρης Ελιζαμπεθ Μομ) και άφησε τέσσερα παιδιά και έξι εγγόνια.
Ο Μπλέυ απέκτησε επίσης δύο γιους με την Μεξικανικής καταγωγής σύζυγο του, Τζιοκόντα ντε Γκαλάρδο και Κάστρο,
. Τον Νικόλα Μάρκο Μαυρολέων και τον Βασίλη "Κάρλος" Μαρόλεων (1958–98).

Ο Νίκολας Μάρκος Μαυρολέων ήταν παντρεμένος με τη Νικαραγουανή ηθοποιό Μπάρμπαρα Καρέρα.
Ο Βασίλης Κάρλος Μαυρολέων εκπαιδεύτηκε στα Πανεπιστήμια του Ήτον και του Χάρβαρντ, ενώ αργότερα έγινε μέλος των Μουτζαχεντίν, με τους οποίους πολέμησε ενάντια στον Σοβιετικό Στρατό στο Αφγανιστάν. Υπήρξε επίσης επαγγελματίας δημοσιογράφος και πέθανε στη Πεσαβάρ του Πακιστάν ενώ βρίσκονταν εκεί για να κάνει ρεπορτάζ για το Αμερικανικό τηλεοπτικό δίκτυο CBS σχετικά με την «Επιχείρηση Infinite Reach».

## Παραπομπές


## Περαιτέρω ανάγνωση
*  

Κατηγορία:Ελληνικές οικογένειες
Κατηγορία:Έλληνες εφοπλιστές
Πύραυλος πλεύσης

Ο **πύραυλος πλεύσης** ή **πύραυλος κρουζ** (αγγλ.: *cruise*) είναι κατευθυνόμενος πύραυλος εναντίον χερσαίων στόχων, ο οποίος προωθείται στο μεγαλύτερο μέρος της διαδρομής πτήσης του με σταθερή ταχύτητα. Έχουν σχεδιαστεί για να προωθούν την εκρηκτική κεφαλή σε μεγάλες αποστάσεις με υψηλή ακρίβεια. Οι σύγχρονοι πύραυλοι πλέυσης, αφού πυροδοτηθούν, μπαίνουν σε τροχιά με υπερηχητική ή υψηλή υποηχητική ταχύτητα, ενώ πλοηγούνται αυτόνομα και μπορούν να πετάξουν σε μη βαλλιστική τροχιά, εξαιρετικά χαμηλού ύψους.

## Εξωτερικοί σύνδεσμοι
*
Μαργαρίτα της Έσσης

Η **Μαργαρίτα της Έσσης** (*Margaret von Hessen*, γεννηθείσα *Μαργαρίτα Κάμπελ Γκέντες* (*Margaret Campbell Geddes*, 18 Μαρτίου 1913 - 26 Ιανουαρίου 1997) ήταν η σύζυγος του Λουδοβίκου της Έσσης.

## Βιογραφία
Η *Μάργκαρετ Κάμπελ Γκέντες* γεννήθηκε στις 18 Μαρτίου 1913 στο Δουβλίνο, και ήταν κόρη του Βρετανού ακαδημαϊκού Ώκλαντ Γκέντες, 1ου Βαρώνου Γκέντες και της Ιζαμπέλλα Γκαμπλ Ρος.

Κατά τη διάρκεια των Χειμερινών Ολυμπιακών Αγώνων του 1936, στο Γκάρμις-Παρτενκίρχεν, γνώρισε τον Λουδοβίκο της Έσσης. Ο αρραβώνας τους έγινε το επόμενο έτος. 

Ο γάμος τους έγινε στις 17 Νοεμβρίου 1937 στην Εκκλησία του Αγίου Παύλου στην Πλατεία Ήτον του Λονδίνου, παρότι στις 9 Οκτωβρίου 1937 πέθανε ο πατέρας του Λουδοβίκου, Μέγας Δούκας Ερνέστος Λουδοβίκος.

Την ημέρα του γάμους τους ταξίδευαν από το Ντάρμστατ για το Λονδίνο, η μητέρα του Λουδοβίκου, Μεγάλη Δούκισσα Ελεονόρα, ο αδελφός του Γεώργιος Δονάτος και η σύζυγός του Καικιλία, η οποία ήταν 8 μηνών έγκυος, μαζί με τους δύο γιους τους. Το αεροπλάνο στο οποίο επέβαιναν με κακές καιρικές συνθήκες, χτύπησε σε μία καμινάδα εργοστασίου κοντά στην Οστένδη του Βελγίου και συνετρίβη, σκοτώνοντας όλους τους επιβαίνοντες.

Αμέσως μετά τον γάμο τους επέστρεψαν στο Ντάρμστατ για τις κηδείες. Το ζευγάρι δεν απέκτησε απογόνους, αλλά υιοθέτησε την Ιωάννα, κόρη του Γεωργίου Δονάτου, αφού οι γονείς της πέθαναν στο ατύχημα. Η Ιωάννα πέθανε δυο χρόνια αργότερα το 1939, σε ηλικία 2 ετών από μηνιγγίτιδα.

Μετά το γάμο της, η Μαργαρίτα αφιερώθηκε στις τέχνες και τα μουσεία στο Ντάρμστατ. Πιστεύεται ότι βοήθησε τη βρετανική βασιλική οικογένεια να αποκαταστήσει τις σχέσεις με τη Γερμανία μετά τον Β΄ Παγκόσμιο Πόλεμο.

Πέθανε στις 26 Ιανουαρίου 1997 στο Κάστρο Γουόλφσγκαρτεν σε ηλικία 83 ετών. Είναι θαμμένη στο Ροζενχόχε του Ντάρμστατ.

## Τίτλοι
*18 Μαρτίου 1913 – 17 Νοεμβρίου 1937: Δεσποινίς Μάργκαρετ Κάμπελ Γκέντες
*17 Νοεμβρίου 1937 – 26 Ιανουαρίου 1997: *Η Βασιλική Υψηλότητα* Η Πριγκίπισσα της Έσσης και του Ρήνου

## Παραπομπές


Κατηγορία:Οίκος της Έσσης
Κατηγορία:Βρετανοί ευγενείς
Show Yourself (τραγούδι Disney)

Το **Show Yourself** (Ελληνικά: «***Κοίτα με***») είναι τραγούδι από την αμερικάνικη ταινία κινούμενων σχεδίων του 2019, *[[Ψυχρά κι Ανάποδα ΙΙ|Frozen ΙΙ]]* (Ελληνικά: *Ψυχρά κι Ανάποδα ΙΙ*). Τους στίχους και την μουσική δημιούργησαν το ανδρόγυνο Lopez ενώ το ερμηνεύουν οι Idina Menzel ως Έλσα και η Evan Rachel Wood ως Βασίλισσα Iduna. Στην ελληνική εκδοχή, το τραγούδι ερμήνευσε η Σία Κοσκινά η οποία έδωσε την φωνή της στην Έλσα στο *[[Ψυχρά κι Ανάποδα]]* και η Τάμτα ως Βασίλισσα Iduna. Το τραγούδι είναι το προτελευταίο κατά σειρά εμφάνισης που εμφανίζεται στην ταινία.

Κατά την διάρκεια του τραγουδιού, η Έλσα φτάνει στον Ατοχάλλαν, ένα μαγικό παγετώνα από που την καλούσε μια μαγική φωνή. Όταν φτάνει εκεί, αρχίζει να ψάχνει την φωνή και πηγαίνει όλο και πιο βαθιά στον παγετώνα προσπαθώντας να ανακαλύψει από ποιαν προέρχεται αυτή η φωνή. Όταν φτάνει πάρα πολύ βαθιά στον παγετώνα, ανακαλύπτει ότι η ίδια της είναι το Πέμπτο Πνεύμα του Μαγικού Δάσους και ότι η φωνή ανήκει στον ίδιο της τον εαυτό που την καλούσε για να έρθει να ανακαλύψει την αλήθεια. Ταυτόχρονα, η μητέρα της (Βασίλισσα Iduna) την καθοδηγεί στο να καταλάβει ποια είναι πραγματικά. Επίσης, το τραγούδι θεωρείται το νέο Και ξεχνώ.

## Άλλες γλώσσες
Το τραγούδι έχει ηχογραφηθεί σε πολλές γλώσσες. Συγκεκριμένα μεταγλωττίστηκε επισήμως σε 49 γλώσσες.

Κατηγορία:Παιδικά τραγούδια
Κατηγορία:Ψυχρά κι Ανάποδα
Κατηγορία:Τραγούδια γραμμένα από την Κρίστεν Άντερσον-Λόπεζ
Κατηγορία:Τραγούδια γραμμένα από τον Ρόμπερτ Λόπεζ
Καστανιά Ηλείας

Η **Καστανιά** είναι ακατοίκητος ορεινός οικισμός της Ηλείας στην Περιφερειακή Ενότητα Ηλείας σε υψόμετρο 680 μέτρα, ο οποίος βρίσκεται στις νοτιοδυτικές απολήξεις του όρους Ερύμανθος και μέσα στο δάσος της Φολόης. Απέχει 45 χλμ. Β.-ΒΑ. του Πύργου, 30 χλμ. ΒΑ. από την Αρχαία Ολυμπία (έδρα του δήμου) και 3 χλμ. Δ. από τον Κούμανη. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Κούμανη του τότε δήμου Φολόης. Σύμφωνα με το Σχέδιο Καλλικράτης μαζί με τον Κούμανη και τον Άι Γιαννάκη αποτελούν την τοπική κοινότητα Κούμανη που υπάγεται στη δημοτική ενότητα Φολόης του Δήμου Αρχαίας Ολυμπίας .

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Storm Shadow

Ο **SCALP-EG** ή **Storm Shadow**, είναι πύραυλος πλεύσης που κατασκευάζεται από το 1994 σε συνεργασία της Matra και της British Aerospace, ενώ στη συνέχεια κατασκευάζεται από την MBDA. Σχεδιάστηκε για να καταφέρεi πλήγματα τον εχθρό στην ενδοχώρα έως και 400 χιλιόμετρα ή, σύμφωνα με τον Γάλλο Πρόεδρο της Δημοκρατίας Φρανσουά Ολλάντ ακόμη και 560 χιλιόμετρα. Χάρη σε μεθόδους απόκρυψης καθίσταται σχεδόν μη ανιχνεύσιμος, συμπεριλαμβανομένων των αεροσκαφών ραντάρ AWACS. Μαζί με τους ASMPA, Apache και MdCN, συγκαταλέγεται στους πυραύλους cruise του γαλλικού στρατού.

Ο SCALP-EG βρίσκεται σε χρήση, μεταξύ άλλων, και από την Ελληνική Πολεμική Αεροπορία και αξιοποιούνται από τα αεροσκάφη Mirage 2000-5 mk.II και Dassault Rafale F3R, καθώς κατά τα έτη 2000 και 2003 παραγγέλθηκαν 90 πύραυλοι , ενώ το 2022 παραγγέλθηκαν και παραδόθηκαν επιπλέον πύραυλοι, στα πλαίσια της συμφωνίας απόκτησης των αεροσκαφών Rafale.

## Παραπομπές


Κατηγορία:Πύραυλοι πλεύσης
Lincoln Corsair

Το **Lincoln Corsair** (Λίνκολν Κόρσερ) είναι ένα κόμπακτ πολυτελές crossover SUV που παρήχθη από την αμερικανική αυτοκινητοβιομηχανία Lincoln, που είναι η πολυτελής θυγατρική εταιρεία της αμερικανικής Ford. Το μοντέλο μπήκε στην παραγωγή στις 19 Αυγούστου 2019, για τη σεζόν (model year, έτος μοντέλου) του 2020, και αντικατέστησε το Lincoln MKC. Τον Αύγουστο του 2025, ανακοινώθηκε ότι η Ford θα διέκοπτε το Lincoln Corsair μετά τη σεζόν του 2026. Τελικώς, διατηρήθηκε στην παραγωγή έως τα μέσα Δεκεμβρίου του 2025, αν και τα τελευταία αντίτυπα πωλήθηκαν ως μοντέλα της σεζόν του 2026.

Το έτος 2020, το Corsair ήταν το πρώτο σε πωλήσεις μοντέλο της Lincoln.

## Βασικά στοιχεία
[thumb|left|Το πίσω μέρος ενός Lincoln Corsair «Signature» 2.0 λίτρων Ecoboost του 2020 στη [Νέα Υόρκη.]]

Το Corsair παρουσιάστηκε επίσημα στις 17 Απριλίου 2019 στο Σαλόνι Αυτοκινήτου της Νέας Υόρκης και μοιράζεται την πλατφόρμα και το τεχνολογικό του υπόβαθρο με την τέταρτη γενιά του Ford Escape, το οποίο εισήχθη επίσης τη σεζόν (model year, έτος μοντέλου) του 2020. Προστέθηκε ως το μικρότερο SUV στην παλέτα της Lincoln, η οποία αποτελείται από τα SUV (κατά αύξουσα σειρά μεγέθους) Lincoln Corsair, Lincoln Nautilus (μετονομασία του προηγούμενου Lincoln MKX δεύτερης γενιάς), Lincoln Aviator και Lincoln Navigator, ακολουθώντας το νέο λεκτικό σύστημα ονοματοδοσίας της εταιρείας. Η ονομασία «Corsair» σημαίνει «Κουρσάρος», αν και σύμφωνα με τον κατασκευαστή, το όνομά του είναι εμπνευσμένο από τη λατινική λέξη «cursus», δηλαδή «ταξίδι». Η ίδια ονομασία είχε χρησιμοποιηθεί και στο παρελθόν από την μητρική Ford, σε αυτοκίνητα όπως το αμερικανικό Edsel Corsair και το βρετανικό Ford Corsair.

Ειδικότερα το Lincoln Corsair κυκλοφόρησε στη Βόρεια Αμερική το φθινόπωρο του 2019 και προσφέρθηκε σε εκδόσεις βενζίνης και plug-in υβριδικές. Οι κινεζικές παραδόσεις ξεκίνησαν τον Μάιο του 2020.

Για τη σεζόν του 2023, το Corsair υπέστη μια ανανέωση, που αποκαλύφθηκε επίσημα στις 12 Σεπτεμβρίου 2022.


Αρχείο:Lincoln Corsair facelift 001.jpg|Lincoln Corsair του 2023 / μπροστά
Αρχείο:Lincoln Corsair facelift 002.jpg|Lincoln Corsair του 2023 / πίσω


## Ετήσιες πωλήσεις

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

Οι πωλήσεις του έτους 2019 συμπεριλαμβάνουν και τις τελευταίες πωλήσεις του προκατόχου Lincoln MKC.

## Αντικατάσταση

Η παραγωγή του Corsair, μαζί με του συγγενικού Ford Escape τέταρτης γενιάς, ολοκληρώθηκε τον Δεκέμβριο του 2025 στο εργοστάσιο συναρμολόγησης του Λούισβιλ, Κεντάκι, για να ανοίξει ο δρόμος για ένα μεσαίου μεγέθους πλήρως ηλεκτρικό pick-up, το οποίο πρόκειται να μπει στην παραγωγή το 2027.

## Αναφορές


## Εξωτερικοί σύνδεσμοι

* 

Κατηγορία:Αυτοκίνητα πολυτελείας
Κατηγορία:Αμερικανικά αυτοκίνητα
Κατηγορία:Αυτοκίνητα SUV
Corsair
Βίλλια Ηλείας

Η **Βίλλια** είναι μικρός ορεινός οικισμός του Δήμου Αρχαίας Ολυμπίας στην Περιφερειακή Ενότητα Ηλείας της Πελοποννήσου. Σύμφωνα με την απογραφή του 2011 έχει πληθυσμό 27 κατοίκων.

## Γενικά στοιχεία
Η Βίλλια είναι κτισμένη σε υψόμετρο 580 μέτρων και βρίσκεται προς τα όρια με την Περιφερειακή Ενότητα Αρκαδίας. Απέχει περίπου 31 χιλιόμετρα δυτικά του Πύργου και 16 χλμ. Β.-ΒΑ. από την Αρχαία Ολυμπία που αποτελεί έδρα του δήμου όπου υπάγεται η Βίλλια. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Νεμούτας του καποδιστριακού δήμου Φολόης.

Σύμφωνα με το Σχέδιο Καλλικράτης μαζί με τη Νεμούτα, τον Κάμπο και τα Τσαπαραίικα αποτελούν την τοπική κοινότητα Νεμούτας που υπάγεται στη δημοτική ενότητα Φολόης του Δήμου Αρχαίας Ολυμπίας.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Μίσο

thumb|250px|Μίσο
Το **μίσο** (ιαπωνικά: みそ ή 味噌) είναι παραδοσιακό ιαπωνικό καρύκευμα το οποίο παράγεται από ζυμωμένους καρπούς σόγιας, μαζί με αλάτι και κότζι (ο μύκητας *Aspergillus oryzae*) και μερικές φορές με ρύζι, σιτάρι, φύκια και άλλα συστατικά. Το αποτέλεσμα είναι μία παχιά πάστα η οποία χρησιμοποιείται σε σάλτσες και αλείμματα, λαχανικά και κρέατα. Επίσης συνδυάζεται με τη σούπα ντάσι, δημιουργώντας τη σούπα μίσο (μισοσίρου, 味噌汁), ένα χαρακτηριστικό πιάτο της ιαπωνικής κουζίνας. Το μίσο χρησιμοποιείται ευρέως στην Ιαπωνία, τόσο σε παραδοσιακά όσο και σύγχρονα πιάτα, και έχει τραβήξει παγκοσμίως την προσοχή.

Το μίσο είναι πλούσιο σε πρωτεΐνες και ιχνοστοιχεία και είχε σημαντικό διατροφικό ρόλο στην φεουδαρχική Ιαπωνία. Πωλείται σε σφραγισμένα δοχεία τα οποία συντηρούνται στο ψυγείο μετά το άνοιγμα. Το μίσο περιέχει ωφέλιμα βακτήρια, όπως το *Tetragenococcus halophilus*, τα οποία μπορεί να πεθάνουν κατά το μαγείρεμα. Γι' αυτό το λόγο προτείνεται να προστίθεται στο τέλος, ακριβώς πριν αφαιρεθεί το σκεύος από τη φωτιά, ενώ μπορεί να καταναλωθεί και χωρίς να έχει μαγειρευτεί.

Συνήθως το μίσο είναι αλμυρό, αλλά η γεύση του και το άρωμά του εξαρτάται από διάφορους παράγοντες, όπως τα υλικά και η διαδικασία ζύμωσης. Ανάλογα με την ποικιλία, μπορεί να περιγραφεί ως αλμυρό, γλυκό, γεώδες, φρουτώδες και ουμάμι.

## Παραπομπές


Κατηγορία:Ιαπωνική κουζίνα
Κατηγορία:Καρυκεύματα
Κατηγορία:Ζυμωμένα τρόφιμα
Άι Γιαννάκης Ηλείας

Ο **Άι Γιαννάκης** είναι μικρός ορεινός οικισμός του δήμου Αρχαίας Ολυμπίας στην περιφερειακή ενότητα Ηλείας της Πελοποννήσου (περιφέρεια Δυτικής Ελλάδας). Σύμφωνα με την απογραφή του 2011, ο πληθυσμός του ανέρχεται στους 8 κατοίκους.

## Γενικά στοιχεία
Ο Άι Γιαννάκης είναι κτισμένος σε υψόμετρο 661 μέτρων, στις νοτιοδυτικές απολήξεις του όρους Ερύμανθος, μέσα στο δάσος της Φολόης. Απέχει 47 χλμ. Β.-ΒΑ. του Πύργου (μέσω Λάλα), 32 χλμ. ΒΑ. από την Αρχαία Ολυμπία (έδρα του δήμου) και 3 χλμ. Δ. από τον Κούμανη. Ως ξεχωριστός οικισμός αναφέρεται επίσημα για πρώτη φορά το 2001 όταν και απογράφεται στο τότε Τοπικό Διαμέρισμα Κούμανη του καποδιστριακού δήμου Φολόης. Σύμφωνα με το Σχέδιο Καλλικράτης μαζί με τον Κούμανη και την Καστανιά αποτελούν την τοπική κοινότητα Κούμανης που υπάγεται στη δημοτική ενότητα Φολόης του Δήμου Αρχαίας Ολυμπίας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Τσαπαραίικα Ηλείας

Τα **Τσαπαραίικα** είναι μικρός ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 533 μέτρα. Βρίσκεται σε απόσταση 40 χλμ. δυτικά του Πύργου (μέσω Λάλα), 24 χλμ. Β.-ΒΑ. από την Αρχαία Ολυμπία (έδρα του δήμου) και αποτελεί την νοτιοανατολική είσοδο της Νεμούτας. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Νεμούτας του τότε δήμου Φολόης. Σύμφωνα με το Σχέδιο Καλλικράτης μαζί με τη Νεμούτα, τη Βίλλια και τον Κάμπος αποτελούν την τοπική κοινότητα Νεμούτας που υπάγεται στη δημοτική ενότητα Φολόης του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 31 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Ντάσι

thumb|250px|Ντάσι που προστίθεται σε πιάτο
Το **ντάσι** (出汁, だし) είναι ζωμός ο οποίος χρησιμοποιείται στην ιαπωνική κουζίνα. Ο ζωμός φτιάχνεται από ζεστό νερό στο οποίο προστίθεται κόμπου (ένα εδώδιμο φύκι) και κεζουρικατσούο (κομμάτια από διατηρημένο, ζυμωμένο τόνο ή παλαμίδα), ενώ μπορεί να χρησιμοποιηθούν αντζούγιες ή σαρδέλες. Το ντάσι αποτελεί τη βάση για τη σούπα μίσο, καθώς και διάφορες άλλες σούπες για να τους δώσει γεύση ουμάμι. Επίσης μπορεί να αναμειχθεί με αλεύρι. 

Η γεύση ουμάμι του ντάσι είναι αποτέλεσμα της χρήσης του κόμπου και του κατσουομπούσι. Το κατσουομπούσι περιέχει ιδιαίτερα υψηλές συγκεντρώσεις ινοσινικού νατρίου και το κόμπου έχει υψηλή συγκέντρωση γλουταμικών οξέων, τα οποία μαζί οδηγούν στη γεύση ουμάμι. 

Στην αγορά κυκλοφορεί σε κόκκους ή σε έτοιμη υγρή μορφή, αντικαθιστώντας το οικιακό ντάσι το δεύτερο μισό του 20ού αιώνα. Σε σύγκριση με το οικιακό ντάσι, το έτοιμο ντάσι έχει εντονότερη γεύση, εξαιτίας της χρήσης χημικών βελτιωτικών γεύσης, γλουταμικών αλάτων και ριβονουκλεοτιδίων.

## Παραπομπές


κατηγορία:Ιαπωνική κουζίνα
κατηγορία:Καρυκεύματα
κατηγορία:Σούπες
Κατηγορία:Τρόφιμα με βάση θαλασσινά
Ιωάννης Πανιάρας

Ο **Ιωάννης Πανιάρας** (1903-1978), του Κωνσταντίνου, ήταν Έλληνας χημικός και πολιτικός. Υπηρέτησε ως δήμαρχος Σικυώνος επί είκοσι χρόνια περίπου.

## Βιογραφικά στοιχεία
Γεννήθηκε το 1903. Σπούδασε Χημεία στο Πανεπιστήμιο Αθηνών και ήταν χημικός. Ήταν στέλεχος της ΕΡΕ. Διορίστηκε δήμαρχος για πρώτη φορά το 1947 και εξελέγη για πρώτη φορά το 1951, επανεξελέγη το 1954 με 1.022 ψήφους επί 2.441 ψηφισάντων. και το 1959. Ηττήθηκε στις εκλογές του 1964.  Απεβίωσε σε ηλικία 75 ετών στις 18 Φεβρουαρίου 1978. Κηδεύτηκε στο Κιάτο στις 19 Φεβρουαρίου.

## Παραπομπές


Πανιαρας
Χαρτί Kraft

**Χαρτί Kraft** (*Kraft paper*) είναι τύπος χαρτιού που παράγεται από τη φερώνυμη χημική μέθοδο πολτοποίησης του ξύλου. Η μέθοδος Kraft αποτελεί σήμερα την πιο διαδεδομένη μέθοδο παραγωγής χαρτοπολτού στον πλανήτη μας. Χρησιμοποιείται κυρίως ξύλο ελάτης, πεύκου, σημύδας και ερυθρελάτης.

280px|μικρογραφία|δεξιά|Βιομηχανία παραγωγής χαρτιού Kraft
μικρογραφία|250px|Ξυλοτεμαχίδια έτοιμα για χημική πολτοποίηση

Η μέθοδος περιλαμβάνει κατεργασία των ξυλοτεμαχιδίων με υδατικό διάλυμα καυστικού νατρίου και θειούχου νατρίου τα οποία «σπάνε» τους δεσμούς της λιγνίνης και «ελευθερώνουν» τις ίνες της κυτταρίνης. Η λέξη Kraft είναι γερμανική, συνώνυμη της λέξης «δύναμη». Η μέθοδος αυτή αναπτύχθηκε από τον ερευνητή Carl F. Dahl το 1879 και η πρώτη μονάδα χαρτοπολτού λειτούργησε στη Σουηδία το 1890 χρησιμοποιώντας αυτή την τεχνολογία.

Το βήμα-σταθμός στην εξέλιξη της μεθόδου υπήρξε η καινοτομία του Σουηδού Τόμλινσον (*G.H. Tomlinson*) στις αρχές τις δεκαετίας του ‘30 με την εφεύρεση του συνεχούς χωνευτηρίου πολτοποίησης. Αυτό επέτρεψε την ανάκτηση και επαναχρησιμοποίηση των ανόργανων χημικών της μεθόδου. Στα μέσα της δεκαετίας του ‘40, η μέθοδος Kraft κυριάρχησε σ’ όλες τις χώρες του κόσμου υποσκελίζοντας την έως τότε κυρίαρχη όξινη θειώδη μέθοδο.

Για την παραγωγή του χαρτιού κραφτ, ξυλοτεμαχίδια τροφοδοτούνται σε μεγάλα χωνευτήρια τα οποία αντέχουν σε υψηλές πιέσεις και έχουν δυνατότητα παραγωγής >1.000 τόνους πολτού την ημέρα. Η πολτοποίηση του ξύλου, δηλ. η μετατροπή του ξύλου σε πολτό (ίνες) διαρκεί μερικές ώρες (3-6 ώρες) σε θερμοκρασίες περίπου 130-180 βαθμούς Κελσίου.  Ο παραγόμενος πολτός έχει μεγαλύτερο μήκος ινών και υψηλότερες μηχανικές αντοχές σε σύγκριση μ’ άλλες μεθόδους. Στη συνέχεια έπονται τα στάδια του καθαρισμού, της συμπύκνωσης, της λεύκανσης και τα βασικά στάδια παραγωγής του χαρτιού.

## Παραπομπές


Κατηγορία:Ξύλο
Κατηγορία:Επιστήμη ξύλου
Σουρίμι

thumb|250px|Σουρίμι με τη μορφή στικ καβουριού
Το **σουρίμι** (ιαπωνικά: 擂り身 / すり身) είναι πάστα η οποία παράγεται από ψάρι ή άλλο κρέας. Είναι διαθέσιμη σε διάφορα σχήματα, μορφές και υφές, ώστε να χρησιμοποιείται ως απομίμηση τόσο σε υφή όσο και χρώμα του κρέατος του αστακού, του καβουριού και άλλων θαλασσινών.

Το σουρίμι περιέχει 76% νερό, 15% πρωτεΐνη, 6,9% υδατάνθρακες και 0,9% λιπαρά. Καθώς η πάστα που παράγεται είναι χωρίς γεύση, προστίθενται βελτιωτικά γεύσης. Ψάρια που χρησιμοποιούνται για την παραγωγή του σουρίμι περιλαμβάνουν τον γάδο, τον μπακαλιάρο, τον ξιφία, τα τιλάπια, το γαλατόψαρο και ο γαλέος. Το κρέας του ψαριού καθαρίζεται και ξεπλένεται ώστε να απομακρυνθούν οι οσμές. Στη συνέχεια πολτοποιείται φτιάχνοντας μία ζελατινώδη πάστα. Στη συνέχεια, ανάλογα με την επιθυμητή υφή και εμφάνιση, προστίθεται στην πάστα διάφορα υλικά, όπως άμυλο, ασπράδι αυγού, λάδι λαχανικών, σάκχαρα, σορβιτόλη, μπαχαρικά και άλλα, καθώς και ενισχυτικά γεύσης, όπως το όξινο γλουταμινικό νάτριο (MSG). 

Περίπου 2 με 3 εκατομμύρια τόνοι ψαριού παγκοσμίως, περίπου το 2-3% της παγκόσμιας αλιείας, χρησιμοποιούνται για την παραγωγή σουρίμι. Οι Ηνωμένες Πολιτείες και η Ιαπωνία είναι κύριοι παραγωγοί σουρίμι παγκοσμίως, ενώ τόσο η Ταϊλάνδη όσο και η Κίνα παρουσιάζουν αύξηση της παραγωγής. Επίσης, έχουν εμφανιστεί πολλές νέες χώρες στην βιομηχανία του σουρίμι, όπως η Λιθουανία, το Βιετνάμ, η Χιλή, τα νησιά Φερόε, η Γαλλία και η Μαλαισία.

## Παραπομπές


κατηγορία:Ιαπωνική κουζίνα
κατηγορία:Τρόφιμα με βάση θαλασσινά
Κατηγορία:Απομιμήσεις τροφών
Άνθιμος της Νεαπόλεως

Ο **Άνθιμος** (πέθανε το 818) ήταν Βυζαντινός δουξ της Νάπολης από το 801 έως περίπου το 818. Ο Άνθιμος εκμεταλλευόμενος την αποδυνάμωση του Βυζαντίου, όπου ήταν επαρχία του το δουκάτο, συμπεριφέρθηκε ως ανεξάρτητος κυβερνήτης, αλλά έχασε τον έλεγχο στις δικές του πόλεις, Γκαέτα και Αμάλφι.

Στις αρχές της θητείας του, ο βυζαντινός πατρίκιος της Σικελίας Γρηγόριος, ζήτησε τη βοήθειά του για την απομάκρυνση των Σαρακηνών πειρατών που λεηλατούσαν τις ακτές της Σικελίας. Ο Άνθιμος διατήρησε την ουδετερότητα του και αρνήθηκε. Το 812, ο Έλληνας ναύαρχος που στάλθηκε για την καταπολέμηση αυτών των κουρσάρων ζήτησε βοήθεια από όλους τους κατοίκους της ακτής του Τυρρηνικού, συμπεριλαμβανομένων εκείνων των Γκαέτα και Αμάλφι, οι οποίοι δέχτηκαν, ενώ η Νάπολη αρνήθηκε. Έτσι, οι υπήκοοι της Νάπολης είχαν δηλώσει την ανεξαρτησία τους από αυτήν, ακόμη και όταν η Νάπολη αποσπάστηκε από τη βυζαντινή κυριαρχία.

## Παραπομπές


## Πηγές
*Gay, Jules. *L'Italie méridionale et l'empire Byzantin: Livre I*. Burt Franklin: New York, 1904.

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί του 9ου αιώνα
Κατηγορία:Δούκες της Νεαπόλεως
Καικιλία του Μεκλεμβούργου-Σβερίν

Η **Καικιλία** (γερμ. *Cecilie von Mecklenburg-Schwerin*, 20 Σεπτεμβρίου 1886 - 6 Μαΐου 1954) του Οίκου του Μεκλεμβούργου ήταν πριγκίπισσα του Μεκλεμβούργου-Σβερίν και μετέπειτα διάδοχος πριγκίπισσα της Γερμανικής Αυτοκρατορίας.

## Βιογραφία
Η *Καικιλία Αυγούστα Μαρία* γεννήθηκε στις 20 Σεπτεμβρίου 1886 στο Σβερίν και ήταν το νεότερο παιδί και κόρη του Φρειδερίκου Φραγκίσκου Γ΄ του Μεκλεμβούργου-Σβερίν και της Μεγάλης Δούκισσας Αναστασίας Μιχαήλοβνας της Ρωσίας.

Στις 6 Ιουνίου 1905 παντρεύτηκε το Γουλιέλμο, Διάδοχο Πρίγκιπα της Γερμανίας, στο Βερολίνο. Μαζί απέκτησαν έξι παιδιά:
*τον Γουλιέλμο (1906 - 1940), παντρεύτηκε την Ντοροτέα φον Σαλβιάτι. Απέκτησαν 2 παιδιά.
*τον Λουδοβίκο Φερδινάνδο (1907 - 1944), παντρεύτηκε την Κύρα Κυρίλλοβνα της Ρωσίας. Απέκτησαν 7 παιδιά.
*τον Ουμβέρτο (1909 - 1950), παντρεύτηκε (1) την Μαρία φον Χούμμπολτ-Ντάχρεντεν. Δεν απέκτησαν παιδιά και (2) την Μαγδαληνή του Ρόυς-Κέστριτς. Απέκτησαν 2 παιδιά.
*τον Φρειδερίκο Γεώργιο (1911 - 1966), παντρεύτηκε την Μπρίγκιντ Γκίννες. Απέκτησαν 5 παιδιά.
*την Αλεξανδρινή (1915 - 1980), δεν παντρεύτηκε ποτέ. Είχε Σύνδρομο Ντάουν.
*την Καικιλία (1917 - 1975), παντρεύτηκε τον Κλάυντ Κέννεθ Χάρρις. Απέκτησαν 1 παιδί.

Πέθανε στις 6 Μαΐου 1954 στο Μπαντ Κίσσινγκεν σε ηλικία 67 ετών. Είναι θαμμένη στο Κάστρο Χοεντσόλλερν.

## Τίτλοι
*20 Σεπτεμβρίου 1886 - 6 Ιουνίου 1905: *Η Υψηλότητα* Δούκισσα Καικιλία του Μεκλεμβούργου-Σβερίν
*6 Ιουνίου 1905 - 9 Νοεμβρίου 1918: *Η Αυτοκρατορική & Βασιλική Υψηλότητα* Η Διάδοχος Πριγκίπισσα της Γερμανίας, Η Διάδοχος Πριγκίπισσα της Πρωσίας
*9 Νοεμβρίου 1918 - 6 Μαΐου 1954: *Η Αυτοκρατορική & Βασιλική Υψηλότητα* Η Διάδοχος Πριγκίπισσα Καικιλία, Διάδοχος Πριγκίπισσα της Πρωσίας

## Πρόγονοι



## Παραπομπές
* Cecilie, Crown Princess of Germany, 'My Memories of Imperial Russia', *Royal Russia*, No. 10, 2016. 
* Easton, Laird M., ed. and trans., *Journey to the Abyss: The Diaries of Count Harry Kessler 1880–1918*, New York, Vintage Books, 2013. 
* Kirschstein, Joerg, *Kronprinzessin Cecilie: Eine Bildbiographie*, Berlin, Quintessenz Verlags GmbH, 2004. 
* Zeepvat, Charlotte, 'The Other Anastasia: A Woman who Loved and Who Lived', *Royalty Digest Quarterly*,  No. 2, 2006. ISSN 1653-5219


Κατηγορία:Οίκος του Μεκλεμβούργου
Κατηγορία:Οίκος των Χοεντσόλερν
Κατηγορία:Πριγκίπισσες της Γερμανίας
Κατηγορία:Πριγκίπισσες της Πρωσίας
Κατηγορία:Γερμανοί ευγενείς
Κατηγορία:Διάδοχοι της Γερμανίας
Κατηγορία:Διάδοχοι της Πρωσίας
Citroën Prototype C

thumb|right|Το πρωτότυπο αυτοκίνητο C-10 του 1956.
thumb|right|Το πίσω μέρος του προηγούμενου C-10.

Το **Citroën Prototype C** ήταν μια σειρά πρωτότυπων αυτοκινήτων (concept cars) που εξελίχθηκαν και κατασκευάστηκαν από τη γαλλική αυτοκινητοβιομηχανία Citroën από το C-1 του 1955 έως το C-10 του 1956, όλα υπό τη διοίκηση του Αντρέ Λεφέμπρ (André Lefèbvre). Η ιδέα του σχετικού πρότζεκτ ήταν να κατασκευαστεί ένα αυτοκίνητο σχήματος σταγόνας νερού, με χαμηλό βάρος, που θα ήταν λίγο μικρότερο, αλλά πολύ πιο σύγχρονο αισθητικά από το Citroën 2CV. Ένα από αυτά τα πρωτότυπα, το **Citroën C-10**, έχει επιβιώσει και σήμερα ανήκει στην επίσημη ιδιοκτησία της Citroën.
thumb|left|Το προφίλ του απέναντι C-10.

Η συνολική εμφάνιση του πρωτότυπου μοντέλου C-10 θύμιζε έντονα το μικροσκοπικό αυτοκίνητο - φυσαλίδα (bubble car) Messerschmitt. Επίσης, το C-10 έφερε τον ίδιο επίπεδο 2-κύλινδρο βενζινοκινητήρα 425 cm³ που είχε τότε το άκρως δημοφιλές Citroën 2CV (Ντεσεβό), καθώς και το ίδιο 4-τάχυτο μηχανικό κιβώτιο. Ωστόσο, το βάρος του ήταν ακόμα χαμηλότερο, μόλις στα 382 κιλά, ενώ ο αεροδυναμικός συντελεστής Cd ήταν στο εντυπωσιακό ακόμα και σήμερα 0,258. Αυτά του προσέφεραν τελική ταχύτητα 110 χιλιόμετρα την ώρα, ενώ είχε επίσης την υδροπνευματική ανάρτηση του Citroën DS που είχε εισαχθεί το 1955 (και παρήχθη έως το 1975), του γνωστού στην Ελλάδα ως *βάτραχος*.

Τελικώς όμως, κανένα από τα πρωτότυπα αυτής της σειράς Prototype C δεν έφτασε στην παραγωγή, καθώς προτιμήθηκε τότε να εξελιχθεί ένα διαφορετικό πρότζεκτ, που τελικώς οδήγησε στη δημιουργία του επίσης εξαιρετικά επιτυχημένου Citroën Ami, που κυκλοφόρησε για πρώτη φορά στην αγορά τον Απρίλιο του 1961.

Μάλιστα το C-10 είχε και το παρατσούκλι **Citroën Coccinelle** (*[[πασχαλίτσα]]* στα γαλλικά), λόγω του παρόμοιου με το γνωστό έντομο σχήματός του.

## Δείτε επίσης
* Citroën 2CV
* Citroën Ami

## Αναφορές



Κατηγορία:Πρωτότυπα μοντέλα αυτοκινήτων
Κατηγορία:Μοντέλα Citroën
Κατηγορία:Γαλλικά αυτοκίνητα
Καικιλία της Πρωσίας

Η **Καικιλία** (γερμ. *Cecilie von Preußen*, 5 Σεπτεμβρίου 1917 - 21 Απριλίου 1975) του Οίκου των Χοεντσόλλερν ήταν πριγκίπισσα της Πρωσίας.

## Βιογραφία
Η *Καικιλία Βικτωρία Αναστασία Ζίτα Θύρα Αδελαΐδα* γεννήθηκε στις 5 Σεπτεμβρίου 1917 στο Παλάτι του Διαδόχου στο Πότσδαμ και ήταν το έκτο παιδί και η δεύτερη κόρη του Γουλιέλμου, Διαδόχου Πρίγκιπα της Γερμανίας, και της Καικιλίας, κόρης του Φρειδερίκου Φραγκίσκου Γ΄ του Μεκλεμβούργου-Σβερίν.

Από το 1932 έως το 1934 η Καικιλία ζούσε στο γυναικείο μοναστήρι του Χέϊλιγκενγκραμπε. Την δεκαετία του 1930, εργάστηκε αρχικά στα Αυτοκρατορικά Αρχεία του Χοεντσόλλερν, και στο Β΄ Παγκόσμιο Πόλεμο ήταν νοσοκόμα του Γερμανικού Ερυθρού Σταυρού.

Το 1949 παντρεύτηκε τον Κλάιντ Κέννεθ Χάρρις, Αμερικανό αρχιτέκτονα, στο Τέξας. Μαζί απέκτησαν ένα παιδί:
*την *Κύρα* Αλεξαντρίν Μπρίγκιντ Σέσιλι Ίνγκριντ (γενν. 1954), παντρεύτηκε τον Τζον Μίτσελ Τζόνσον. Απέκτησαν 1 γιο, τον Φίλιπ Λούις Τζόνσον.

Η Καικιλία προσπάθησε να εγκατασταθεί στη Γερμανία μόνιμα, μαζί με την κόρη της, μετά το τέλος του συζύγου της το 1958. 

Απεβίωσε ξαφνικά στις 21 Απριλίου 1975 σε ηλικία 57 ετών, ενώ βρισκόταν σε σπα στο Καίνιγκσταϊν ιμ Τάουνους. Είναι θαμμένη στον Προμαχώνα του Αγίου Μιχαήλ του Κάστρου Χοεντσόλλερν.

## Τίτλοι
*5 Σεπτεμβρίου 1917 - 21 Απριλίου 1975: *Η Βασιλική Υψηλότητα* Πριγκίπισσα Καικιλία της Πρωσίας

## Πρόγονοι

## Παραπομπές
* Biographie auf der Website des Hauses Hohenzollern
* Биография на preussen.de


Κατηγορία:Οίκος των Χοεντσόλερν
Κατηγορία:Πρώσοι ευγενείς
Κατηγορία:Πριγκίπισσες της Πρωσίας
Θεόκτιστος της Νεαπόλεως

Ο **Θεόκτιστος** ήταν Βυζαντινός δουξ της Νάπολης από το  818 έως το 821. 

Μετά τον θάνατο του Άνθιμου, στη Νάπολη ξέσπασε πόλεμος διαδοχής μεταξύ των αξιωματούχων. Ο Άνθιμος δεν είχε δώσει τη συγκατάθεσή του στην αριστοκρατία να εκλέξει τον διάδοχό του και έτσι η Νάπολη έμεινε χωρίς δούκα μετά τον θάνατό του. Ο λαός, βλέποντας την αριστοκρατία να μην μπορεί να εκλέξει κάποιον για τη θέση, εισέβαλε στο Πραιτώριο με την υποστήριξη των ανώτερων στρωμάτων της στρατιωτικής ιεραρχίας και ανάγκασε τους αριστοκράτες να στείλουν μια αντιπροσωπεία στη Σικελία για να ζητήσουν έναν νέο δούκα από τον πατρίκιο εκεί, Γρηγόριο, διοικητής του Θέματος Σικελίας, ο οποίος είχε εξουσία επί του Δουκάτου της Νάπολης.

Με το διορισμό του Θεόκτιστου στην κενή θέση, η Νάπολη πέρασε πάλι στην άμεση βυζαντινή επιρροή. Ο Θεόκτιστος ήταν στρατιωτικός και άνοιξε μια περίοδο πολέμων για το δουκάτο. Ωστόσο, αντικαταστάθηκε από έναν άλλο δούκα από τη Σικελία, τον Θεόδωρο Β΄, ο οποίος έφτασε στη Νάπολη το 821.

## Πηγές
*Schipa, Michelangelo. *Storia del Ducato Napolitano*. Napoli, 1895.
*Cassandro, Giovanni. *Il Ducato bizantino in Storia di Napoli Vol I*. Napoli, 1975.

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί του 9ου αιώνα
Κατηγορία:Δούκες της Νεαπόλεως
Κυνοδέσμη

Η **κυνοδέσμη** ήταν μία χορδή ή κορδόνι ή μερικές φορές μια δερμάτινη λωρίδα που φορούσαν μερικοί αθλητές στην Αρχαία Ελλάδα και την Ετρουρία για να αποτρέψουν την έκθεση της βάλανου στο κοινό. Ήταν δεμένο σφιχτά γύρω από το *ακροπρόσθιο*, το τμήμα της ακροβυστίας που εκτείνεται πέρα από τη βάλανο. 
μικρογραφία| Οι δύο διαφορετικοί τρόποι με τους οποίους δενόταν η κυνοδέσμη στην αρχαία Ελλάδα. Πάνω: δεμένο σε ένα σχοινί που περνιέται γύρω από τη μέση. Κάτω: δεμένο γύρω από τη βάση του πέους.

## Σκοπός
Η κυνοδέσμη φοριόταν προσωρινά σε δημόσιο χώρο και μπορούσε να αφαιρεθεί και να φορεθεί ξανά κατά βούληση. Θα μπορούσε είτε να συνδεθεί σε μια ζώνη μέσης για να εκθέσει το όσχεο, είτε να συνδεθεί με τη βάση του πέους έτσι ώστε το πέος να φαίνεται να κυρτώνεται προς τα πάνω. Η δημόσια έκθεση του κεφαλιού του πέους θεωρήθηκε από τους Έλληνες ως ανέντιμη και επαίσχυντη, κάτι που παρατηρούταν μόνο σε σκλάβους και βάρβαρους. Η σεμνότητα και η ευπρέπεια απαιτούσαν από τους άνδρες που εμφανίζονταν γυμνοί σε δημόσιο περιβάλλον, όπως αθλητές ή ηθοποιοί, να κρύβουν τους βαλάνους τους. 

Στην ελληνική και ρωμαϊκή ιατρική πρακτική, η ανεξέλεγκτη διασπορά του σπέρματος θεωρούταν ότι εξασθενεί τους άνδρες και θεωρούταν ιδιαίτερα ότι επηρεάζει την ποιότητα της αρσενικής φωνής. Στην αρχαία Ρώμη, αυτή η μορφή μη χειρουργικής έγχυσης μπορεί να χρησιμοποιηούταν από τους τραγουδιστές ως αγωγή για τη διατήρηση της φωνής. 

## Στην τέχνη
Αρχικά αναφέρεται στη λογοτεχνία τον 5ο αιώνα π.Χ., στο μερικώς διατηρημένο σατυρικό δράμα *[[Θεωροί (Αισχύλου)|Θεωροί]]* του Αισχύλου. Υπάρχουν παλαιότερα στοιχεία από τις εικόνες των αθλητών στην κεραμική της Αρχαίας Ελλάδας. Η κυνοδέσμη χρησιμοποιήθηκε επίσης από τους Ετρούσκους και τους Ρωμαίους που την ονόμασαν *ligatura praeputii*. Ωστόσο, οι Ρωμαίοι προτιμούσαν να χρησιμοποιήσουν ένα δακτύλιο γνωστό ως περόνη, αντί για ζώνη, για να αποκρύπτουν την βάλανο. 

## Δείτε επίσης

* Κάλυμμα καβάλου - ένα κάλυμμα ή θήκη που καλύπτει το μπροστινό μέρος των ανδρικών παντελονιών, που περικλείει την περιοχή των γεννητικών οργάνων. 
* Κοτέκα - μία θήκη πέους που φοριέται παραδοσιακά από γηγενείς άντρες κατοίκους ορισμένων εθνοτικών ομάδων στη Νέα Γουινέα για να καλύψει τα γεννητικά τους όργανα. 
* Νάμπα - μία παραδοσιακή θήκη πέους από το Βανουάτου. 
* Μια πεϊκή περόνη είναι ένας δακτύλιος, που συνδέονται με έναν πείρο μέσα από την ακροπροσθία για να το στερεώσει πάνω από τη βάλανο. 

## Παραπομπές


## Πηγές
* Χότζις FM. Το Ιδανικό Έμπλαστρο στην Αρχαία Ελλάδα και τη Ρώμη: Ανδρική γεννητική αισθητική και η σχέση τους με τα ''λιπόδερμα'', την περιτομή, την αποκατάσταση της ακροποσθίας και τη ''Κυνοδέσμη'' . *Ενημερωτικό Δελτίο Ιστορίας της Ιατρικής* 2001; 75: 375–405. 
*  
*  

Κατηγορία:Αθλητισμός της Αρχαίας Ελλάδας
Κατηγορία:Αρχαία Ελλάδα
Κατηγορία:Ανθρώπινο πέος
Επαρχία Κόρδοβα (Αργεντινή)

thumb|right|Διοικητική διαίρεση της επαρχίας
Η επαρχία **Κόρδοβα **(ισπ. *Córdoba*) - είναι μια επαρχία στην κεντρική Αργεντινή. Βρίσκεται στην Πάμπα και την διασχίζουν τρία ποτάμια: Ρίο Ντούλσε, Ρίο Κουάρτο και Ρίο Κίντο. Το υψηλότερο σημείο της επαρχίας είναι το βουνό Τσαμπάκι το οποίο έχει  ύψος 2790 μ. Η πρωτεύουσα της επαρχίας είναι η Κόρδοβα. Συνορεύει με τις επαρχίες Καταμάρκα, Σαντιάγο δελ Εστέρο, Σάντα Φε, Μπουένος Άιρες, Λα Πάμπα, Σαν Λουίς και Λα Ριόχα.

## Διοικητική διαίρεση

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Αργεντινής
Τένεσι Έρνι Φορντ

Ο **Τενεσί Έρνι Φόρντ** (αγγ. *Tennessee Ernie Ford*) (13 Φεβρουαρίου 1919 -  17 Οκτωβρίου 1991) ήταν Αμερικανός τραγουδιστής κάντρι, ροκαμπίλι, γκόσπελ, ροκ, φολκ, μπλουζ και τζαζ από το Τενεσί, με μεγαλύτερες επιτυχίες, το "*[[Sixteen Tons]]*", το "*[[Shotgun Boogie]]*" και το "*[[Union Dixie]]*".               Το Τραγούδι του, Sixteen Tons έγινε το no1 στις ΗΠΑ.

Κέρδισε το ρεκόρ του Capitol Records και του World Records.

Μεγάλες επιτυχίες 

# Sixteen Tons 
# The Shot-Gun Boogie 
# Union Dixie 
# Dixie 
# Marching Through Georgia 
# Mule Train
# John Henry 
# Cry of Wild Goose 
# Marching Song (Of the First Arkansas Negro Regiment)
# Smoky Mountain Boogie 
# Stonewall Jackson's Way 
# Mule Train
# Country Junction
# Ballad of Davy Crockett

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί ηθοποιοί τηλεόρασης
Ντέιβιντ Γκρέμπερ

Ο **Ντέιβιντ Γκρέμπερ** (*David Graeber*, 12 Φεβρουαρίου 1961 – 2 Σεπτεμβρίου 2020) ήταν ανθρωπολόγος και αναρχικός ακτιβιστής. Ήταν καθηγητής ανθρωπολογίας στο London School of Economics (LSE). Είχε γίνει γνωστός από την συμμετοχή του στο κίνημα Occupy Wall Street. Γνωστά του βιβλία είναι τα  *Debt: The First 5,000 Years*, το *The Democracy Project: A History, a Crisis, a Movement* (2013) και το  *The Utopia of Rules: On Technology, Stupidity and the Secret Joys of Bureaucracy* (2015). Ένα άρθρο του το 2013, *On the Phenomenon of Bullshit Jobs* είχε κάνει εντύπωση.

## Παραπομπές


Κατηγορία:Αναρχικοί
Κατηγορία:Αμερικανοί ακτιβιστές
Κατηγορία:Αμερικανοί ανθρωπολόγοι
Κατηγορία:Αντικαπιταλιστές
Άννα ντε Μόουμπρεϋ, κόμισσα του Νόρφολκ

Η **Άννα του Μάουμπραϊ, 8η κόμισσα του Νόρφολκ**, αργότερα η Δούκισσα της Υόρκης και η Δούκισσα του Νόρφολκ (10 Δεκεμβρίου 1472 - 19 Νοεμβρίου 1481) ήταν η ανήλικη σύζυγος του Ριχάρδου της Υόρκης, ενός από τους Πρίγκιπες στον Πύργο. Πέθανε σε ηλικία οκτώ ετών.

## Βιογραφία
Γεννήθηκε στο κάστρο Φράμλινγκαμ στο Σάφολκ, ως το μοναδικό (επιζών) παιδί του Ιωάννη 4ου δούκα του Νόρφολκ και της Ελισάβετ Τάλμποτ. Ο θάνατος του πατέρα της το 1476 άφησε την τριετή Άννα μια πλούσια κληρονόμο.

Στις 15 Ιανουαρίου 1478, σε ηλικία 5 ετών, παντρεύτηκε στο παρεκκλήσι του Αγίου Στεφάνου, στο Γουέστμινστερ, τον Ριχάρδο του Σριούσμπερι, τον 1ο Δούκα της Υόρκης, τον 4χρονο μικρότερο γιο του Εδουάρδου Δ΄ και της συζύγου του, Ελισάβετ Γούντβιλ.  Πιθανόν πέρασε τις τελευταίες μέρες της ζωής της στην οικεία της πεθεράς της.

## Θάνατος
Η Άννα πέθανε στο Γκρίνουιτς του Λονδίνου, σχεδόν δύο χρόνια πριν ο σύζυγός της εξαφανιστεί στον Πύργο του Λονδίνου με τον μεγαλύτερο αδερφό του, Εδουάρδο Ε΄. Μετά το θάνατό της, οι κληρονόμοι της κανονικά θα ήταν τα ξαδέλφια της, ο Γουλιέλμος του Μπέρκλεϋ και ο Ιωάννης Χάουαρντ, αλλά με πράξη του Κοινοβουλίου τον Ιανουάριο του 1483 τα δικαιώματα δόθηκαν στον σύζυγό της Ριχάρδο και τους τυχόν απογόνους του.

## Ταφή
Η Άννα θάφτηκε σε ένα φέρετρο στο παρεκκλήσι του Αγίου Εράσμου της Φορμαίας στο Αβαείο του Γουέστμινστερ. Όταν το παρεκκλήσι κατεδαφίστηκε περίπου το 1502, το φέρετρο της Άννας μεταφέρθηκε σε ένα θησαυροφυλάκιο κάτω από το Αβαείο των Μειονοτήτων της Αγίας Κλάρας το οποίο διευθύνονταν από μοναχές του Τάγματος των Φτωχών Φραγκισκανών. Το φέρετρό της εξαφανίστηκε τελικά.

Τον Δεκέμβριο του 1964, οι εργάτες οικοδομών στο Stepney έσκαψαν κατά λάθος στο θησαυροφυλάκιο και βρήκαν το φέρετρο της Άννας. Το άνοιξαν και τα κόκαλά της αναλύθηκαν από επιστήμονες και μετά ενταφιάστηκαν στο Αβαείο του Γουέστμινστερ τον Μάιο του 1965. Τα κόκκινα μαλλιά της ήταν ακόμα στο κρανίο της, καθώς και το κάλυμμα της τυλίχτηκε γύρω της. Το Αβαείο του Γουέστμινστερ είναι ο υποτιθέμενος χώρος ανάπαυσης του συζύγου της, Ριχάρδου, και του αδερφού του Εδουάρδου.

## Πρόγονοι

## Πηγές
*M. A. Rushton, The Teeth of Anne Mowbray, British Dental Journal, issued 19 October 1965
*Stepney Child Burial, Joint press release from the London Museum and Westminster Abbey, issued 15 January 1965
*Roger Warwick, Skeletal Remains of a Medieval Child, London Archaeologist, Vol. 5 No. 7, issued summer 1986
* 
*P. M. Kendall, *The World of Anne Mowbray*, Observer Colour Magazine, issued 23 May 1965
* 

## Παραπομπές


Κατηγορία:Άγγλοι ευγενείς
Κατηγορία:Αγγλίδες κόμισσες
Κατηγορία:Αγγλίδες δούκισσες
Κατηγορία:Πριγκίπισσες της Αγγλίας
Σμίλα (Μακεδονία)

Η **Σμίλα** ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Κώμβρεια, Λίσαια, Γίγωνο, Κάμψα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. Στη συνέχεια, η πόλη προσχώρησε στην Συμμαχία της Δήλου, καθώς εμφανίζεται σε κατάλογο εισφορών προς την Αθήνα το 434/3 π.Χ. 

Η ακριβής τοποθεσία της δεν έχει ακόμη ταυτοποιηθεί. 

## Παραπομπές


Κατηγορία:Μέλη της Συμμαχίας της Δήλου
Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Χαλκιδικής
Αίνεια

[thumb|right|300px|Νόμισμα της Αίνειας, με το πορτρέτο του [Αινείας|Αινεία. Περί το 510-480 π.Χ. ]]
Η **Αίνεια** () ήταν αρχαία ελληνική πόλη στην βορειοδυτική Χαλκιδική, που λέγεται ότι ιδρύθηκε από τον Αινεία, και βρισκόταν, σύμφωνα με τον Τίτο Λίβιο, απέναντι από την Πύδνα, 24 χιλιόμετρα από την Θεσσαλονίκη. Φαίνεται ότι βρισκόταν στο ακρωτήριο του Μεγάλου Εμβόλου, που σχηματίζεται στην βορειοδυτική γωνία της χερσονήσου της Χαλκιδικής, περίπου 10 γεωγραφικά μίλια από την Θεσσαλονίκη, και το οποίο μπορεί να ταυτιστεί με το ακρωτήριο Αινείον του Ψευδοσκύμνου. Η Αινεία πρέπει επομένως να βρισκόταν βορειότερα από την Πύδνα. Αποικίστηκε από τους Κορινθίους. Αναφέρεται από τον Ηρόδοτο, και συνέχισε να είναι ένα σημαντικός οικισμός μέχρι την εποχή των Ρωμαϊκών πολέμων στην Ελλάδα, παρότι αναφέρεται ότι μεγάλο μέρος του πληθυσμού της μεταφέρθηκε στην Θεσσαλονίκη, όταν αυτή ιδρύθηκε από τον Κάσσανδρο. Η πόλη στην αρχαιότητα έκοβε δικά της νομίσματα, μερικά από τα οποία σώζονται σήμερα. 

Η τοποθεσία της βρίσκεται κοντά στην σημερινή Νέα Μηχανιώνα. 

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Μακεδονίας
Κατηγορία:Μέλη της Συμμαχίας της Δήλου
Κατηγορία:Αποικίες της Κορίνθου
Κατηγορία:Αρχαίες ελληνικές αποικίες στη Χαλκιδική